open-index/open-wikipedia-markdown huggingface dataset:
Kritiek bedreigde spesie

duimnael|regs

’n **Kritiek bedreigde spesie** is ’n spesie wat op die IUBN-rooilys, die Internasionale Unie vir die Bewaring van die Natuur en Natuurlike Hulpbronne se lys van bewaringstatus, aangedui word as hoogs waarskynlik om in die natuur uit te sterf. Daar is tans 2&nbsp;129 diere en 1&nbsp;821 plante wat as "Kritiek bedreig" geklassifiseer is, in vergelyking met 1998 se syfers van 854 en 909 onderskeidelik.

Omdat die rooilys nie ’n spesie as "Uitgestorwe" klassifiseer voordat uitgebreide opnames gedoen is nie, kan plante en diere op die lys van kritiek bedreigde spesies reeds uitgestorwe wees. ’n Nuwe kategorie, "Moontlik uitgestorwe", is al voorgestel vir sulke spesies.

## Verwysings 
## Eksterne skakels 
*List of Critically Endangered species as identified by the IUCN Red List of Threatened Species
*The Criteria for Critically Endangered , IUCN
Byna-bedreigde spesie

duimnael|regs

’n **Byna-bedreigde spesie** is ’n spesie op die IUBN-rooilys, die Internasionale Unie vir die Bewaring van die Natuur en Natuurlike Hulpbronne se lys van bewaringstatus, wat bedreig word deur moontlike uitsterwing in die nabye toekoms, hoewel dit nie tans kwalifiseer vir bedreigde status nie. Die IUBN glo dis belangrik dat dié status van tyd tot tyd hersien word.

Die eienskappe van byna-bedreigde spesies is min of meer dieselfde as vir kwesbare spesies, soos die bedreiging van hul voortbestaan en voortplanting. Vanaf 2001 sluit dit ook spesies in wat afhanklik is van bewaringspogings om te keer dat hulle bedreigde status verwerf.

## Eksterne skakels 
*List of Near Threatened species as identified by the IUCN Red List of Threatened Species
Veilige spesie

duimnael|regs

’n **Veilige spesie** is ’n kategorie op die IUBN-rooilys, die Internasionale Unie vir die Bewaring van die Natuur en Natuurlike Hulpbronne se lys van bewaringstatus, vir diere en plante wat nie kwalifiseer vir enige ander status soos bedreig, byna-bedreig of kritiek bedreig nie. 

’n Spesie behoort nie in dié kategorie geplaas te word sonder deeglike evaluering van sy bevolking nie. Genoegsame inligting is dus nodig om te bepaal dat geen bedreiging die spesie in die gesig staar nie.
 
Hoewel die IUBN "Veilige spesies" nie beskou as ’n ware rooilyskategorie nie, val 15&nbsp;636 spesies nog in dié kategorie (soos in 2006). Dit sluit in 14&nbsp;033 diere, wat verskeie ongespesifiseerde spesies insluit soos ’n padda van die genus *Philautus*. Daar is ook 101 dieresubspesies en 1&nbsp;500 plante (1&nbsp;410 spesies, 55 subspesies en 35 variëteite). 

Die mens is in 2008 amptelik geëvalueer en val ook in dié kategorie. 

## Verwysings 
## Eksterne skakels 
* List of Least Concern species as identified by the IUCN Red List of Threatened Species
Grysrugkwêkwêvoël

Die **grysrugkwêkwêvoël** (*Camaroptera brevicaudata*) is 'n klein voëltjie in die Cisticolidae familie. Die voël kom in Afrika suid van die Sahara voor. Onlangse studies dui daarop hierdie spesie en die groenrugkwêkwêvoël moontlik dieselfde spesie is.

Hierdie skugter voëltjie word tipies laag in digte dekking gevind. Die grysrugkwêkwêvoël bind groot blare onder in 'n bos saam en bou 'n ​​grasnessie in die blare. Dit broei normaalweg op twee tot drie eiers.

Hierdie voël het 'n grys rugkant en 'n kort, grys skewe stert. Die vlerke is olyfkleurig en die onderkant witterige grys. Die geslagte lyk eenders, maar jong voëltjies is liggeel op die bors.

Soos die meeste sangers is die grysrugkwêkwêvoël insekvretend. Die voël se roep is 'n huil *sheee....sheee* en dit fluit 'n skerp *twik twik twik twik twik*.

## Subspesies 
* *Camaroptera brevicaudata brevicaudata*
* *Camaroptera brevicaudata tincta*
* *Camaroptera brevicaudata abessinica*
* *Camaroptera brevicaudata insulata*
* *Camaroptera brevicaudata erlangeri*
* *Camaroptera brevicaudata aschani*
* *Camaroptera brevicaudata griseigula*
* *Camaroptera brevicaudata intercalata*
* *Camaroptera brevicaudata sharpei*
* *Camaroptera brevicaudata transitiva*
* *Camaroptera brevicaudata beirensis*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Birds of The Gambia* by Barlow, Wacher and Disley, 

## Eksterne skakels 
*
Kimberleykoester

Die **Kimberleykoester** (*Anthus pseudosimilis*) is 'n klein voëltjie wat endemies is aan die savanne-grasvelde in Suid-Afrika en Namibië. Hierdie voëltjie is eers onlangs beskryf (2002). In Engels staan die voël bekend as die *Kimberley pipit*.

## Identifikasie 
Die voël is 18&nbsp;cm lank en weeg ongeveer 32 gram. Sy vere is hoofsaaklik bruin. Dit lyk baie soos die Nicholsonse koester; die kaakstreep en gesigsmerke is oor die algemeen donkerder en duideliker. Die wenkbroue is ook breër en meer opvallend.

Die kimberleykoester soek insekte op die grond. Dit is monogaam, en die wyfie lê 2 tot 3 blou eiers.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bronne 
* SA voëls
* *Sasol Voëls van Suider-Afrika.* Struik Nature. Vierde Uitgawe 2011. 

## Eksterne skakels 
* Avibirds
Funksionele uitsterwing

duimnael

**Funksionele uitsterwing** is wanneer uit historiese verslae blyk dat ’n spesie of groep spesies uitgesterf het, die oorblywende lede van die spesie nie meer ’n belangrike rol in die ekosisteem speel nie of die spesie nie meer voortplant nie.
Geel Trui vir 'n Wenner

'''Geel Trui vir 'n Wenner''' is 'n Afrikaanse rolprent wat op 1 Desember 1983 uitgereik is. Die rolprent bou voort op die suksesvolle TV-reeks, *Skooldae*, wat in die 1980’s uitgesaai is.

## Genre 
Die rolprent is 'n aksiebelaaide drama.

## Hoofrolspelers 
* Deon van Zyl as Victor van Rhyn, 'n matriekleerling aan die Hoërskool Akademie (een van die broers).
* *Ray Storm* as Dirk van Rhyn, 'n beroepsfietsryer (die ander broer).
* Claudia Turgas as Louise, 'n Amerikaanse uitruilstudent en die meisie waarop beide verlief raak.
* Ben Kruger as die geskiedenisonderwyser, mnr. Christo de Wet.
* Dulcie van den Bergh as die sekretaresse, mev. Duvenage.

Die bokser, Pierre Coetzer vertolk die rol van mnr. Nel. Bekende beroepsfietsryers soos Alan van Heerden, Ertjies Bezuidenhout en Robbie McIntosh is ook in die rolprent te sien.

## Storielyn 
Die rolprent speel af tydens die jaarlikse internasionale Rapport Toer in fietsry. Twee broers ding soos Kain en Abel teen mekaar mee. Nie alleen vir die gesogte wennerstrofee nie, maar ook vir 'n meisie wat altwee se harte gesteel het. 'n Jong kampioen moet oornag leer om die wrede werklikheid van die grootmenslewe te aanvaar.

## Sien ook 
* Lys van Afrikaanse rolprente

## Eksterne skakels 
* Resensie van die fliek
Albie Venter

**Albie Venter** was 'n Suid-Afrikaanse rolprentregiseur en -vervaardiger. Venter is op 31 Januarie 1940 in Johannesburg gebore en het aan die Hoër Seunskool Helpmekaar gematrikuleer. Daarna het hy aan die Universiteit van die Witwatersrand studeer. Terwyl hy 'n student was, het hy sy film-maatskappy, *Brigadiers* gestig. Hy is op die ouderdom van 50 aan hartverwante oorsake oorlde.

## Filmografie 
As vervaardiger:
* Agter Elke Man, 1990
* Dirty Games, 1989
* In the Name of Blood, 1989
* Nukie, 1987
* Tawwe Tienies, 1984
* Geel Trui vir 'n Wenner, 1983
* Nommer asseblief - die rolprent, 1981
* Grensbasis 13, 1979
* Die Vlindervanger, 1976
* Wing Commander, 1975
* Kaptein Caprivi, 1972

As regisseur: 
* Kaptein Caprivi, 1972

## Verwysings
Claudia Turgas

**Claudia Turgas** is/was 'n Suid-Afrikaanse aktrise.

## Filmografie 
* Dreunkrans, TV-reeks wat op TV1 uitgesaai is
* Niemand weint für immer, 1984
* Geel Trui vir 'n Wenner, 1983

## Verwysings
Deon van Zyl

**Deon van Zyl** is 'n Suid-Afrikaanse akteur en vervaardiger. Van Zyl was die uitvoerende vervaardiger van M-Net se sepie, Egoli: Plek van Goud. Hy het ook bekendheid verwerf vir sy rolle in *Die Vlakte Duskant Hebron* en *Agter Elke Man*.

## Filmografie 
As vervaardiger:
* Die Prince van Pretoria, 1993 (uitvoerende vervaardiger)
* Egoli: Plek van Goud (TV-reeks) (uitvoerende vervaardiger)
 
As akteur:
* Agter Elke Man, 1990 as Steve Anderson
* Die Vlakte Duskant Hebron
* Geel Trui vir 'n Wenner, 1983

## Verwysings
Swartskouernaguil

Die **Swartskouernaguil** (*Caprimulgus nigriscapularis*) is 'n spesie in die Caprimulgidae (naguil) familie.

Dit kom voor in Angola, Benin, Burundi, Kameroen, Sentraal-Afrikaanse Republiek, Republiek van die Kongo, Demokratiese Republiek van die Kongo, Ivoorkus, Ekwatoriaal-Guinee, Gabon, Gambië, Ghana, Guinee, Guinee-Bissau , Kenia, Liberië, Nigerië, Rwanda, Sierra Leone, Soedan, Togo en Uganda .

## Verwysings 
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Wolhaarstories

**Wolhaarstories** is 'n Afrikaanse rolprent wat op 23 September 1983 vrygestel is. Dit is die eerste en enigste Afrikaanse rolprent waarin Leon Schuster gespeel het.

## Genre 
Die rolprent is 'n lekkerlag komedie.

## Hoofrolspelers 
* Hannah Botha
* Ben Kruger
* Leon Schuster
* Amanda Strydom
* Koos Strauss

## Storielyn 
Leon besluit om Tant Lissie van Nommer Asseblief 'n streep te trek deur hom voor te doen as 'n vryer wat reageer op haar advertensie in die "Opsitkers". Maar Lissie is nie meer op Overdorp nie. Haar suster is skielik oorlede onder verdagte omstandighede en dié se wewenaar en Lissie erf die Royal Hotel op Helshoogte. Haar wewenaar-swaer probeer om van Lissie ontslae te raak sodat hy en sy "skelmpie" die lewe kan geniet. Lissie dink dit is Oom Fasie wat haar nog steeds terroriseer wanneer Leon haar bel. Sy onskuldige oproep laat hom kniediep in die gebeure op Helshoogte beland - met pogings tot moord, 'n vrouvermomde ontsnapte uit 'n gestig, 'n ou Italiaanse dokter wat meer weet van spagetti as spuitnaalde, 'n lyk waarvan niemand ontslae kan raak nie; en 'n bielie van die Bosveld wat sy boelie teëkom.

## Sien ook 
* Lys van Afrikaanse rolprente
Bromley Cawood

**Bromley Cawood** is 'n Suid-Afrikaanse rolprentregisseur.

## Filmografie 
* Egoli: Afrikaners is plesierig, 2010
* Susanna van Biljon, 2010
* The Res (TV-reeks), 2004
* Behind the Badge (TV-reeks), 2002
* Egoli: Plek van Goud (TV-reeks), 1993-1996
* Tawwe Tienies, 1984
* Wolhaarstories, 1983
Beloftes van môre

***Beloftes van môre*** is 'n Afrikaanse rolprent wat op 25 September 1981 uitgereik is.

Die rolprent is gebaseer op die gelyknamige boek van Empie Maritz en speel teen die agtergrond van ‘n hospitaal af.

## Genre 
Die rolprent is 'n drama.

## Hoofrolspelers 
* Yvonne Schoeman
* Marie Pentz
* Elize Lizamore
* Danie Joubert
* Mieder Olivier
* Corrie Huyser
* Elzette Maarschalk
* Magda Beukes as verpleeginspekteur Ella Rossouw
* Sally Campher as verpleegster Katrien

## Storielyn 
Verpleeginspekteur Ella Rossouw koester 'n jarelange wrok teen matrone Ria Vermeulen, wie se twee dogters, Heleen (Elzette Maarschalk) en Christa (Elize Lizamore), as verpleegsters in die hospitaal werk. Christa is veral baie gewild onder die kankerpasiënte met wie sy werk. 

Ella probeer om Ria te na te kom deur haar dogters te benadeel en Ria weens wangedrag by die hospitaalbestuur te verkla.

## Sien ook 
* Lys van Afrikaanse rolprente
Afrikaanse naguil

Die **Afrikaanse naguil** (*Caprimulgus pectoralis*) is 'n spesie in die *Caprimulgidae-*familie, wat in Afrika suid van die ewenaar voorkom. Dit kom van die kus van Kenia suidwaarts tot by die suidelike dele van Tanzanië, die Demokratiese Republiek van die Kongo en Angola, tot by Malawi, Mosambiek, Botswana, Namibië, Suid-Afrika, eSwatini, Zambië en Zimbabwe voor. Sy kenmerkende en dikwels herhalende roep word vergelyk met die Engelse uitdrukking 'good-lord-deliver-us'. Sy naby familielid, die Swartskouernaguil kom in die meer tropiese gebiede voor.

## Subspesies 
* *C. p. pectoralis*
* *C. p. fervidus*
* *C. p. shelleyi*
* *C. p. crepusculans*

## Verwysings 
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Eksterne skakels 
*Tekening
Elize Lizamore

**Elize Lizamore** is 'n voormalige 'n Suid-Afrikaanse aktrise. Lizamore was in 1974 'n joolprinses by Tuks. Sy het in rolprente soos *Soekie*, *Beeld vir Jeannie*, *Vyfde Seisoen* en *Plekkie in die Son* gespeel. Sy was ook te siene in TV-programme soos ''Net 'n Bietjie Liefde* en *Die Wilde Loot''.

## Filmografie 
* Beloftes van Môre, 1981
* Die Vyfde Seisoen, 1979
* ’n Plekkie in die son, 1979
* ’n Beeld vir Jeannie, 1976 as Jeannie Moolman
* Soekie, 1975

## Verwysings
Natalse naguil

Die **Natalse naguil** (*Caprimulgus natalensis*) is 'n voëlspesie in die Caprimulgidae (naguil) familie.

Dit word in Angola, Botswana, Burundi, Kameroen, Tsjad, Republiek van die Kongo, Demokratiese Republiek van die Kongo, Ivoorkus, Gabon, Gambië, Ghana, Kenia, Liberië, Mali, Mosambiek, Namibië, Nigerië, Rwanda, Sierra Leone, Suid-Afrika, Soedan, Tanzanië, Uganda, Zambië en Zimbabwe gevind.

## Subspesies 
* *Caprimulgus natalensis carpi*
* *Caprimulgus natalensis mpasa*
* *Caprimulgus natalensis chadensis*
* *Caprimulgus natalensis gabonensis*
* *Caprimulgus natalensis fulviventris*

## Verwysings 
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Laeveldnaguil

Die **Laeveldnaguil** (*Caprimulgus fossii*) is 'n voëlspesie in die Caprimulgidae (naguil) familie.

Dit kom hoofsaaklik suid van die ewenaar in Afrika voor.  'n Geïsoleerde spesie kom in Ekwatoriaal-Guinee en in die weste van Gaboen voor. Dit is 'n seisoenale besoeker aan die noordelike Demokratiese Republiek van die Kongo, die noorde van Tanzanië, die suide van Kenia en suidelike Uganda. Dit kom die hele jaar deur in Angola, Botswana, Burundi, Republiek van die Kongo, Lesotho, Malawi, Mosambiek, Namibië, Rwanda, Suid-Afrika, eSwatini, Tanzanië, Zambië en Zimbabwe.

Hierdie voël se geluid is 'n lang kras geluid, wat wissel tussen afwissel tusen 'n vinnige en stadige geluid.

## Subspesies 
* *C. f. fossii*
* *C. f. welwitschii*
* *C. f. mossambicus*
* *C. f. griseoplurus*

## Verwysings 
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Annelize van der Ryst

**Annelize van der Ryst** (geb. 8 Maart 1948) is 'n Suid-Afrikaanse aktrise. Sy is veral bekend as Matrone in die Afrikaanse sepie *7de Laan*. Sy tree in 2020 uit nà 18 jaar as die Matrone.
	
Sy is aangeneem en haar geboortema se van was Hattingh. Sy gradueer in 2004 met B.Phil ( Bybelinterpretasie) aan die Universiteit Stellenbosch. In 2010 ontvang sy 'n honneursgraad in Nabye Oosterse Studies van Unisa en in 2017 die graad MA (cum laude) in Antieke Nabye Oosterse Studies ook aan Unisa.

## Filmografie 
Rolprente:
* *Agter elke man* as Sarie van Langhans, 1990
* *Taxi to Soweto*, 1991 as Anastasia Theron
* *Blink Stefaans*, 1981 as assistent in juwelierswinkel (nie gekrediteer)
* *Skelms*, 1979 as mev. Jaekel

Televisie:
* *7de Laan* (TV-sepie op SABC2) as Matrone Netta Nortje, 2000–2019
* *Daisy de Melker* (TV-fliek), 1993 as Anna Cilliers
* *Agter elke man* as Sarie van Langhans, 1985–1990
* *Die Koster* (TV-fliek), 1978 as Linda Denyssen

## Verwysings 
## Eksterne skakels 
*
Danie Joubert

**Danie Joubert** is 'n Suid-Afrikaanse akteur en regisseur. Joubert het in 1995 'n Artes-toekenning as beste regisseur (TV1) gewen. Hy het ook die rol van Hendrik le Roux in die Afrikaanse TV-reeks Vyfster vertolk.

## Filmografie 
As regisseur:
* Binnelanders (TV-reeks), 2005
* Paradys (TV-reeks), 1994
* Generations (TV-reeks), 1993
* Jock: A True Tale of Friendship, 1992

As akteur:
* Beloftes van Môre, 1981
* Vyfster, 1984
* Grensbasis 13, 1979 as Mike
* Die Voortrekkers, 1973
Francois Botha

**Francois Johannes Botha** (gebore 26 September 1968 in Witbank) is 'n Suid-Afrikaanse swaargewigbokser en die voormalige Wêreld-swaargewigkampioen. Sy bynaam is die *Wit Buffel*. Hy het al verskeie swaargewig-wêreldkampioenskapsgevegte geboks, insluitende teen Mike Tyson, Evander Holyfield, Michael Moorer en Lennox Lewis. Van 2003 tot 2006 het Botha ook aan talle skopboksgevegte deelgeneem.

As 'n amateur is hy tydens drie van sy vier gevegte deur Corrie Sanders uitgeslaan.

Hy verloor op 8 Februarie 2013 'n geveg teen die Nieu-Seelandse rugbyspeler, Sonny Bill Williams, wat hom met punte klop. Botha het kapsie gemaak omdat die geveg op omstrede wyse van 12 na 10 rondtes verkort is. Ná die geveg is berig dat Botha positief vir die verbode middel Phentermine getoets is.

## Verwysings 
## Eksterne skakels 
* Botha se profiel op boxrec.com 
* Profiel op sherdog.com
* Profiel op k-1.co.jp
Skopboks

duimnael|300px|'n Skopbokser skerm 'n hoë skop af.

**Skopboks** is 'n vegkuns, soortgelyk aan boks, waar beide die vuiste en bene gebruik word. Die opponent word dus met beide slaanhoue sowel as skoppe aangeval. Die sport het sy oorsprong in Japan en die Verenigde State, waar dit in die sewentigerjare gewild geraak het. Daar is verskeie vorme van skopboks, maar die gewildste laat slegs houe na die opponent se kop en bors toe.

Skopboks vind in 'n ring of bokskryt plaas. Die deelnemers dra handskoene. Beenskutte word ook soms gedra.

Skopboks word in vyf klasse opgedeel, naamlik:
# J-klas (Jeug)
# N-klas (Nuwelinge/ Beginners)
# C-klas
# B-klas
# A-klas

Na drie oorwinnings in die N-klas word 'n bokser na die C-klas gepromoveer. Na 6 oorwinnings in die C-klas word na die B-klas opgeskuif. Na agt oorwinnings in die B-klas betree die bokser die A-klas.
Uitgestorwe in die natuur

duimnael|regs

**Uitgestorwe in die natuur** is 'n kategorie op die IUBN-rooilys, die Internasionale Unie vir die Bewaring van die Natuur en Natuurlike Hulpbronne se lys van bewaringstatus, vir spesies wat net in aanhouding oorleef het of in 'n gebied aangehou word buite hul historiese habitat.

Nie alle diere en plante wat dus in dié kategorie val, is noodwendig uitgestorwe of selfs skaars nie. *Ameca splendens* is byvoorbeeld in die natuur uitgestorwe, maar was 'n ruk lank 'n gewilde vis onder akwariste. Die visse is nou minder in aanvraag en hul voortbestaan word tans bedreig.

duimnael|links|Eensame George in Desember 2006
Van die reuse-Galápagos-skilpad (*Geochelone nigra abingdoni*) was net een oor, 'n mannetjie met die naam 'Eensame George', tot met sy dood in Junie 2012. Daar is geglo die skilpad het heeltemal uitgesterf totdat 'n Hongaarse weekdierkundige Eensame George op 1 Desember 1971 op die Galápagos-eiland Pinta gesien het. Hy was sedertdien 'n simbool van bewaringspogings in die algemeen en die Galápagos-eilande in die besonder. Toe hy op 24 Junie 2012 dood is, is weer geglo die spesie het uitgesterf. Kort daarna is 17 hibridiese Galápagos-skilpaaie gevind en daar word nou probeer om die subspesie terug te teel in 'n suiwer vorm. As dit slaag, sal dit die eerste keer wees dat 'n spesie weer voortbestaan nadat dit as "Uitgestorwe" geklassifiseer is.

## Verwysings 
## Eksterne skakels 
* List of Extinct in the Wild species as identified by the IUCN Red List of Threatened Species
St. Ouen F.C.

**St. Ouen F.C.** is 'n sokker klub in Jersey. Dit is gestig in 1919. In 1972 het hulle 'n wedstryd gespeel teen die Skotse Old Firm span Celtic FC.

## Verwysings
Shaoxing

**Shaoxing** (Chinees: 绍兴), vroeër *Kuaiji* (会稽) en *Shanyin* (山阴), is 'n stad in die Chinese provinsie Zhejiang met 'n bevolking van 4&nbsp;912&nbsp;200 in 2010. Die stad is in die ooste van China naby die kus van die Oos-Chinese See aan die Qiantangrivier geleë. 

Shaoxing grens in die ooste aan Ningbo, in die suidooste aan Taitsjou‎‎, in die suidweste aan Jinhua en in die weste aan Hangtsjou. Die stad is veral bekend vir sy ou stadskern met 'n labirint van ou straatjies en historiese kanale.
Chifeng

**Chifeng** (Chinees: 赤峰), of **Ulanhadhot** (Mongools: ᠤᠯᠠᠭᠠᠨᠬᠠᠳ ᠬᠣᠲ), is 'n stad in die Chinese outonome gebied Binne-Mongolië met 'n bevolking van 4&nbsp;341&nbsp;245 in 2010. Die stad is in die noordooste van China, suidoos van die grens tot Mongolië, geleë. Chifeng grens in die noorde en weste aan Xilin Gol, in die noordooste aan Tongliao, in die suidooste aan Chaoyang en in die suide aan Chengde. Die stad is veral bekend as politieke, ekonomiese en kulturele sentrum tydens die Liao-dinastie.
Guigang

**Guigang** (Chinees: 贵港) is 'n stad in die Chinese outonome gebied Guangxi met 'n bevolking van 4&nbsp;400&nbsp;000 in 2004. Die stad is in die verre suidooste van China aan die kus van die Suid-Chinese See geleë. 

Guigang is tussen Guangxi se groot stede Nanning, Guilin, Liutsjou, Beihai en Wutsjou geleë. Die stad is 'n belangrike vervoerknooppunt tussen Hongkong en Macau in die suide en die sentrum van China.
Langstertkoekoek

Die **Langstertkoekoek** (*Cercococcyx montanus*) is 'n koekoek spesie in die Cuculidae familie. Dit is heelwat kleiner as die Afrikaanse of Europese koekoek maar het 'n besondere lang dun stert.

Dit kom voor in Burundi, Demokratiese Republiek van die Kongo, Kenia, Malawi, Mosambiek, Rwanda, Tanzania, Uganda, Zambia, and Zimbabwe.

Die voël is 'n broeiparasiet maar die gashere is onbekend.

## Subspesies 
* *Cercococcyx montanus montanus*
* *Cercococcyx montanus patulus*

## Verwysings 
## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Xingtai

**Xingtai** (Chinees: 邢台) is 'n stad in die Chinese provinsie Hebei met 'n bevolking van 7&nbsp;104&nbsp;114 in 2010. Die stad is in die ooste van China suidwes van Beijing en Tianjin geleë. 

Xingtai grens in die noorde aan Shijiazhuang en Hengsjui en in die suide aan Handan. Xingtai is een van die oudste stede in China en het 'n lang en ryk geskiedenis van meer as 3&nbsp;500 jaar. Tydens die Sjang-dinastie het dit as hoofstad gedien. Tydens die Qin-dinastie is die stad *Xindu* genoem, tydens die Sui- en Tang-dinastieë *Xingtsjou*, en tydens die Yuan-, Ming- en Qing-dinastieë *Sjunteh*.
Laiwu

**Laiwu** (Chinees: 莱芜) is 'n stad in die Chinese provinsie Sjandong met 'n bevolking van 1&nbsp;248&nbsp;636 in 2010. 

Laiwu is in die ooste van China suidoos van Beijing en Tianjin geleë. Die stad grens in die noorde aan Jinan, in die ooste aan Zibo en in die suidweste aan Tai'an.
Jining

**Jining** (Chinees: 莱芜) is 'n stad in die Chinese provinsie Sjandong met 'n bevolking van 8&nbsp;313&nbsp;061 in 2010. Die stad is in die ooste van China suidoos van Beijing en Tianjin geleë. 

Jining grens in die suidweste aan Heze, in die suidooste aan Zaozhuang en in die noordooste aan Tai'an.
Winsum

:''Winsum is ook 'n dorp in die Nederlandse munisipaliteit Waadhoeke.''
----

**Winsum** is 'n voormalige munisipaliteit en 'n dorp in die noordooste van Nederland.

Op 1 Januarie 2019 is Winsum opgegaan in die nuwe munisipaliteit Het Hogeland.

Die dorp Winsum is amptelik in 1057 gestig as die samesmelting van drie historiese dorpe: Obergum (noord), Winsum (middel) en Bellingeweer (suid).  Die meerderheid van die dorp se 8000 inwoners pendel na die nabygeleë stad Groningen.
duimnael|links|200px|De Gouden Karper
Die dorp spog met twee tradisionele Hollandse windmeulens, twee historiese kerke, twee kanale, en een van Nederland se oudste tavernes.  Die twee meulens, "De Ster" ("Die Ster") en "De Vriendschap" ("Die Vriendskap") is gebou in 1851 en 1801 onderskeidelik. Die gebou wat die taverne "De Gouden Karper" ("Die Goue Kurper") nou beslaan is in gebruik as 'n taverne sedert die 16de eeu en is die oudste (ongeverifieer) in Nederland.

Winsum is 'n susterstad van die Poolse Lubraniec.

## Bevolking sentrums 
Abbeweer, Adorp, Aduarderzijl, Alinghuizen, Allersma, Antum, Arwerd, Baflo, Bellingeweer, Beswerd, Bolshuizen, Dingen, De Raken, De Vennen, Den Andel, Duisterwinkel, Ernstheem, Ezinge, Feerwerd, Garnwerd, Groot Wetsinge, Hammeland, Hardeweer, Harssens, Hekkum, Hiddingezijl, Klein Wetsinge, Krassum, Lutje Marne, Lutke Saaksum, Maarhuizen, Obergum, Oldenzijl, Oostum, Ranum, Rasquert, Saaxumhuizen, Sauwerd, Schapehals, Schaphalsterzijl, Schilligeham, Schifpot, Het Schoor, Suttum, Takkebos, Tijum, Tinallinge, Valkum, Wierum, Wierumerschouw, Wildeveld en Winsum.

## Gebore 
* Ranomi Kromowidjojo (Sauwerd, 1990), swemmer

## Verwysings 
## Eksterne skakels 
* Amptelike webwerf
Piet Malan

**Piet Malan** (* 13 Februarie 1919 – 5 Julie 2015) was 'n Springbokrugbyspeler wat in een toets teen Fred Allen se 1949 All Blacks gespeel het. Hy het ook vir Transvaal rugby gespeel en was 'n ere-visepresident van die Leeus. Hy was deel van die Transvaalspan wat in 1950 die Curriebeker verower het.

Sedert 2005 was Malan die oudste lewende Springbok en na sy afsterwe het die eer Cecil Moss toegeval.

## Bron 
* *Oudste Bok haal Madiba se 94 in*. Die Beeld. 12 Februarie 2013.
Kwesbare spesie

duimnael|regs

’n **Kwesbare spesie** is ’n spesie wat op die IUBN-rooilys, die Internasionale Unie vir die Bewaring van die Natuur en Natuurlike Hulpbronne se lys van bewaringstatus, aangedui word as waarskynlik om uit te sterf tensy die omstandighede verbeter wat sy voortbestaan en voortplanting bedreig. Daar is tans 4&nbsp;728 diere en 4&nbsp;914 plante wat as "Kwesbaar" geklassifiseer is, in vergelyking met 1998 se syfers van 2&nbsp;815 en 3&nbsp;222 onderskeidelik.

Kwesbaarheid word gewoonlik veroorsaak deur die verlies of vernietiging van die spesie se habitat. So ’n spesie is nie bedreig of kritiek bedreig nie, maar uitwissing staar dit op medium termyn in die gesig. 

## Verwysings 
## Eksterne skakels 
*List of Vulnerable species as identified by the IUCN Red List of Threatened Species
Roetvalk

Die **roetvalk** (*Falco concolor*) is 'n medium-grootte valk wat van noordoos Afrika tot by die suidlike Persiese Golf voorkom.  Dit behoort aan 'n groep soortgelyke valke wat dikwels beskou word as 'n subgenus *Hypotriorchis*. Die Eleonoravalk word as sy naaste familielid beskou. Die wetenskaplike naam *concolor* verwys na die voël se ewe gekleurde vere.

Dit is 'n elegante roofvoël en is 32-37 cm lank met 'n vlerkspan van 78-90 cm. Dit lyk soos 'n groot Europese boomvalk of 'n klein Eleonoravalk gebou, met 'n lang gepunte vlerke, 'n lang stert en slanke liggaam. Die volwassenes is blou-grys en die gebrek aan die swart ondervlerkdekvere onderskei dit van die Eleonoravalk. Die donker agterrand van die vlerke en stert onderskei dit van die Europese boomvalk.

Hierdie spesie broei op eilande en die kus of woestyn kranse van Libië tot Pakistan. Dit is 'n lang-afstand trekvoël, oorwintering in Oos-Afrika en die suide van Madagaskar. Dit is 'n seldsame swerwer noord van sy broei-habitat.

Die roetvalk eet hoofsaaklik ander voëls, maar dit eet ook groot insekte soos naaldekokers. Prooi word in die vlug geëet. Dit maak op 'n rotsrand  nes en lê tot vier eiers.
duimnael|links|Skets uit 1870.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings 
## Bronne 
* http://www.birdlife.org/news/news/2009/01/sooty_falcon.html 
* *BirdLife International* (BLI) (2008): [2008 IUCN Redlist status changes&#93;. Retrieved 2008-MAY-23.
* Helbig, A.J.; Seibold, I.; Bednarek, W.; Brüning, H.; Gaucher, P.; Ristow, D.; Scharlau, W.; Schmidl, D. & Wink, Michael (1994): Phylogenetic relationships among falcon species (genus Falco) according to DNA sequence variation of the cytochrome b gene. *In:* Meyburg, B.-U. & Chancellor, R.D. (eds.): *Raptor conservation today*: 593-599. PDF fulltext
* Wink, Michael; Seibold, I.; Lotfikhah, F. & Bednarek, W. (1998): Molecular systematics of holarctic raptors (Order Falconiformes). *In:* Chancellor, R.D., Meyburg, B.-U. & Ferrero, J.J. (eds.): *Holarctic Birds of Prey*: 29-48. Adenex & WWGBP. PDF fulltext

## Eksterne skakels 
* Roetvalk - Species text in The Atlas of Southern African Birds.
* http://avibase.bsc-eoc.org/species.jsp?lang=EN&avibaseid=BD34FDFDF01C246E
Reis

Die term **reis** verwys in die vervoerekonomie na die voortbeweging van een of  meer persone oor 'n langer tydperk, sy dit te voet of per voertuig, om 'n bepaalde bestemming te bereik en daarna weer na die vertrekpunt terug te keer. Dit sluit nie pendelaarritte in nie. In toerisme behels die term sowel die reis self asook die verblyf by die bestemmingsplek.

## Etimologie en ontwikkeling 
duimnael|regs|'n Standbeeld in Oviedo, Spanje is aan die "reisiger" gewy
Die woord *reis*, afgelei van die ouer Germaanse werkwoord *reisa* ("rys, verrys"), kom vir die eerste keer in 9de eeuse Duitse tekste voor en het destyds na 'n tog of trek verwys. Reise as vakansies was onbekend. Middeleeuse mense, wat 'n reis onderneem het, was gewoonlik by oorlogstogte betrokke. Hiervan afgelei is die middeleeuse woorde *reisec* ("berede") en *reisiger* wat na 'n berede soldaat verwys het. 'n Ander soort reis was pelgrimstogte, byvoorbeeld op die Jakobsweg na Santiago de Compostela in Spanje. Ook besigheidsreise is aanvanklik veral langs pelgrims- of seeroete onderneem. Reise na vreemde lande het baie gevare ingehou, terwyl landkaarte of atlasse nouliks beskikbaar was, en daar was hoë koste aan sulke togte verbonde.

In die 16de en 17de eeu het Europese adellikes begin om sogenaamde kavaliersreise of *Grand Tours* om opvoedkundige redes te onderneem. Later het ook welvarende burgerlikes geesdrif vir kulturele reise getoon. Vakansiereise soos ons dit vandag ken is eers vanaf die 19de eeu onderneem. Georganiseerde reise of reispakkette het danksy die baanbrekerswerk van Thomas Cook in die Verenigde Koninkryk gewild geraak. Moderne vervoermiddels soos treine, stoomskepe en later ook motors, busse en vliegtuie het die tydperk van massatoerisme ingelui wat danksy stygende reële inkomste vir steeds groter lae van die bevolking bekostigbaar geword het. Die toerismebedryf is tans een van die belangrikste dienstesektore.

## Verwysings
Jinzhou

**Jinzhou** (Chinees: 锦州) is 'n stad in die Chinese provinsie Liaoning met 'n bevolking van 3&nbsp;070&nbsp;000 in 2010. Die stad is in die noordooste van China noordoos van Beijing en Tianjin aan die kus van die Golf van Bohai geleë. 

Jinzhou grens in die ooste aan Panjin, Ansjan en Shenyang en in die weste aan Huludao. Die stad is 'n belangrike hawestad in die noordooste van die land.
Pingdingshan

**Pingdingshan** (Chinees: 平顶山) is 'n stad in die Chinese provinsie Henan met 'n bevolking van 5&nbsp;200&nbsp;000 in 2000. Die stad is in die ooste van China suidoos van Beijing en Tianjin geleë. 

Pingdingshan grens in die noorde aan Zhengtsjou, in die ooste aan Xuchang en Luohe, in die suidooste aan Zhumadian, in die suide aan Nanyang en in die weste aan Luoyang. Die stad staan as die "arendstad" bekend en is in 1957 gestig.
Rizhao

**Rizhao** (Chinees: 日照) is 'n stad in die Chinese provinsie Sjandong met 'n bevolking van 2&nbsp;801&nbsp;100 in 2010. Hieruit woon 'n bietjie meer as 865&nbsp;000 mense in die stedelike gebied van die Donggang-distrik. 

Die stad is in die noordooste van China suid van Beijing en Tianjin aan die kus van die Geelsee geleë. Rizhao grens in die noordooste aan Qingdao, in die noorde aan Weifang en in die weste aan Linyi. Die stad is 'n belangrike hawestad in die ooste van die land.

Die naam van die stad beteken letterlik "sonskyn". Die stad is bekend vir sy volhoubaarheid, en dit vereis sonkrag-verwarmers in alle nuwe geboue. Die stad Rizhao is in 2009 deur die Verenigde Nasies as een van die mees bewoonbare stede ter wêreld erken.

## Geskiedenis 
Rizhao is geleë op die plek waar die antieke Dawenkou-kultuur en die Longshan-kultuur gefloreer het. Rizhao het aan die Dongyi mense behoort gedurende die Xia- en Shang-dinastieë (2070-1046 v.C.), en aan Ju- en Yue-state in die Lente- en Herfsperiode (770-476 v.C.) en die oorlogstaatstydperk ​​(476-221 v.C.). Dit het deel geword van *Langye Commandery* in die Qin-dinastie (221-206 v.C.). Rizhao het die naam *Haiqu County* gedra tydens die Westelike Han (206 v.C.-25 n.C.) en Xihai County onder die Oostelike Han (25-220 n.C.).

Tydens die Tang-dinastie, behoort Rizhao, saam met Ju County, tot Mi-prefektuur van die Henan-prefektuur. In die tweede jaar van die Yuanyou-periode van die Song-dinastie, is Rizhao-township gestig met die naam "(die eerste wat) sonskyn het". In die 24ste jaar van die verduisteringstydperk van die Jin-dinastie is Rizhao County gevestig. In 1940 het dit onder beheer van die Kommunistiese Party van China gekom. Nadat hy 'n provinsie was en sedert 1985 'n stad onder administrasie van Linyi was, het Rizhao in 1989 'n prefektuurstad in die provinsie Shandong geword.

Die *Field Museum of Natural History* in Chicago het oor jare heen argeologiese werk in Rizhao gedoen.

## Klimaat 
Rizhao het 'n gematigde klimaat met vier seisoene beïnvloed deur die moeson. Dit lê in die oorgang tussen die vogtige subtropiese (Köppen Cwa) en die vogtige kontinentale (Köppen Dwa)-getye. Die winters is koel tot koud en winderig, maar oor die algemeen droog, met 'n Januarie-gemiddeld van . Die somer is oor die algemeen warm en vogtig, maar baie warm dae is skaars, met 'n Augustus-gemiddelde van . Weens die nabyheid aan die kus en op 'n skiereiland, beleef dit 'n vertraagde lente van een maand in vergelyking met 'n groot deel van die provinsie. Omgekeerd is die herfs meer gematig as die binnelandse gebiede in Shandong. Die jaarlikse gemiddelde temperatuur is . Gemiddeld is daar jaarliks 2&nbsp;530&nbsp;uur helder sonskyn met 'n relatiewe humiditeit van 70-74%.

## Verwysings
Jinhua

**Jinhua** (Chinees: 金华) is 'n stad in die Chinese provinsie Zhejiang met 'n bevolking van 4&nbsp;614&nbsp;100 in 2010. Die stad is in die ooste van China naby die kus van die Oos-Chinese See aan die Jinhuarivier geleë. 

Jinhua grens in die noordweste aan Hangtsjou, in die suidweste aan Qutsjou, in die suide aan Lisjui, in die ooste aan Taitsjou‎‎ en in die noordooste aan Shaoxing. Die stad is veral bekend vir gedroogde ham en Subing.
David Millin

**David Millin** (1920–1999) was 'n Suid-Afrikaanse regisseur, kinematograaf en vervaardiger. Hy het verskeie Afrikaanse en Engelse rolprente oor sy loopbaan vervaardig. Hy was sedert 1972 'n lid van die Amerikaanse vereniging van kinematograwe, die eerste lid van Afrika wat aan die organisasie behoort het. In 1994 word hy deur M-Net vereer vir sy lewenslange bydrae tot die bedryf en in 1997 word hy ook deur SASC/Kodak vir sy bydrae vereer. Hy was bekend vir sy skouspelagtige uitbeeldings, groot (maar akkurate) oorlogstonele en sy droë sin vir humor.

## Filmografie 
As regisseur:
* *Suster Teresa*, 1974
* Die Voortrekkers, 1973
* Met Moed, Durf en Bloed, 1973
* Die Banneling, 1971
* *Shangani Patrol*, 1970
* *Banana Beach*, 1970
* *Petticoat Safari*, 1969
* Majuba: Heuwel van Duiwe, 1968
* *The Second Sin*, 1966
* *African Gold*, 1965 
* *Seven Against the Sun*, 1964
* Stropers van die Laeveld, 1962
* Donker Afrika, 1957
* *Last of the Few* (jaar onbekend)

As kinematograaf:
* *Killer Force*, 1976
* Die Banneling, 1971
* *The Jackals*, 1967
* *The Cape Town Affair*, 1967
* *Diamond Safari*, 1958
* Donker Afrika, 1957
* 'n Plan is 'n Boerdery, 1954 
* Inspan, 1953
* Hans-die-Skipper, 1952
* *Last of the Few*

As vervaardiger:
* Die Voortrekkers, 1973
* Met Moed, Durf en Bloed, 1973
* *Shangani Patrol*, 1970
* *Banana Beach*, 1970
* *Seven Against the Sun*, 1964
* *Last of the Few*

As draaiboekskrywer:
* Met Moed, Durf en Bloed, 1973
* *African Gold*, 1965
* *Seven Against the Sun*, 1964
* *Last of the Few*

## Verwysings
June Neethling

**June Neethling** was 'n Suid-Afrikaanse aktrise.

## Filmografie 
* Die Voortrekkers, 1973
* Die Banneling, 1971
* *Pressure Burst*, 1971
* Diamantendetektiv Dick Donald (TV-reeks), 1971 as Cora Dixon
* Onwettige Huwelik, 1970
* Stadig oor die Klippe, 1969 as Monica Terreblanche
* Majuba: Heuwel van Duiwe, 1968 as Stephanie
* *The Second Sin*, 1966 as Miss Willoughby (nie gekrediteer nie)
* *Der Rivonia-Prozeß* (TV-fliek), 1966 as Frau Goldreich
* Die Wonderwêreld van Kammie Kamfer, 1965
* Debbie, 1965
* *Kimberley Jim*, 1963 as Elize
Pens en pootjies

: *Hierdie artikel handel oor die fliek, en nie oor die idioom, "Met pens en pootjies..." nie.*

**Pens en Pootjies** is 'n Afrikaanse rolprent wat op 25 Maart 1974 vrygestel is. 

## Genre 
duimnael|links|*Pens en Pootjies* en ander Suid-Afrikaanse films.

Die rolprent is 'n lekkerlag komedie.

## Hoofkarakters 
* Al Debbo as Pote
* Don Leonard as Pens
* Marie du Toit as Martie Yssel
* Joe Stewardson as Michael Jameson
* Kenneth Hendel
* Hugh Rouse
* Janice Honeyman
* Frantz Dobrowsky (gekrediteer as Franz Dobrowsky)
* Tromp Terre'blanche
* Johan du Plooy
* Bess Finney
* Doreen Lamb
* Mel Miller
* Ken Gampu
* Bob Courtney as beampte by resies
* Glenda Kemp as Belly Dancer
* Four Jacks and a Jill as hulself

## Storielyn 
´n Komplot word gesmee om die hele Johannesburgse ekonomie in duie te laat stort deur 'n atoombom in 'n mynskag af te gooi. Die meganisme van die atoombom is gekoppel aan die flits wat by 'n perderesies sal afgaan om die wenperd aan te dui. 'n Groepie mans probeer alles in hul vermoë om dié ramp te oorkom.

## Sien ook 
* Lys van Afrikaanse rolprente
Four Jacks and a Jill

**Four Jacks and a Jill** is 'n Suid-Afrikaanse rockgroep. Die groep sing hoofsaaklik in Engels, maar is ook bekend vir enkele Afrikaanse treffers soos *Ramaja* en *Een, twee, drie*.

Die groep is in 1964 gestig, aanvanklik sonder 'n "Jill" en onder 'n ander naam. Later sluit die sangeres Glenys Lynne by hulle aan en die naam word aangepas. Die ander groeplede is Clive Harding (baskitaar), Till Hanamann (kitaar), Bruce Barks (kitaar), en Tony Hughes (dromme).

Hulle eerste groot treffer in Suid-Afrika was "Timothy". In 1968 betree hulle die Amerikaanse treffersparade met hulle liedjie "*Master Jack*". Die liedjie bereik nommer 18 op die "Billboard Hot 100" en nommer 3 op die "Adult Contemporary chart". Die liedjie bereik ook no. 5 op Cashbox (tydskrif) en word 'n no. 1 treffer in Suid-Afrika, Kanada, Australië, Nieu-Seeland, Maleisie, en Rhodesië (nou Zimbabwe). Hulle opvolg enkelspeler, "Mr. Nico", bereik no. 98 in die Verenigde State. Dit was hulle laaste treffer in die VSA, maar die groep het steeds treffers in hulle tuisland, Suid-Afrika opgelewer.

## Diskografie 
* *Jimmy Come Lately*, RCA Victor, 1965
* *The House With The White Washed Gables*, RCA Victor, 1967
* *Timothy And Other Hits*, RCA Victor, 1967
* *Master Jack*, RCA Records, 1968

Geestelike albums:
* *A Time For Giving Volume 1* (Jill Music Publishers, 2004)
* *A Time For Giving Volume 2* (Jill Music Publishers, 2004)
* *A Time Of Faith Volume 1* (Jill Music Publishers)
* *A Time Of Faith Volume 2* (Jill Music Publishers)

Ter bekamping van geweld teen diere:
* *The Adventures of Tony and Friends - Volume 1* (Jill Music Publishers, 2004)
* *The Adventures of Tony and Friends - Volume 2* (Jill Music Publishers, 2004)
* *The Adventures of Tony and Friends - Volume 3* (Jill Music Publishers, 2004)
* *The Adventures of Tony and Friends - Volume 4* (Jill Music Publishers, 2009)
* *The Adventures of Tony and Friends - Volume 5* (Jill Music Publishers, 2011)
 
Ter ondersteuning van die Instituut vir Blindes:
* *The Adventures of Angel and Friends - Volume 1* (Jill Music Publishers, 2004)
* *The Adventures of Angel and Friends - Volume 2* (Jill Music Publishers, 2006)

Ter ondersteuning van die Nasionale St. Giles Assosiasie:
* *The Adventures of Peter and Friends - Volume 1* (Jill Music Publishers, 2004)
* *The Adventures of Peter and Friends - Volume 2* (Jill Music Publishers, 2009)

Ter ondersteuning van die Nasionale Raad vir Persone met Gestremdhede:
* *On Tour with The New Jeans - Volume 1* (2011)
* *On Tour with The New Jeans - Volume 2* (2012)

Instrumentale albums:
* *An African Tapestry* (2007)
* *Music to Drive By* (2008)
* *Ornaments of the Sky* (2008)
* *Escape to Africa* (2009)
* *Birds in Song* (2010)
* *An African Farm* (2011)
* *An African Safari* (2011)

## Lede 
* Glenys Lynne — stem
* Clive Harding — baskitaar
* Till Hanneman — kitaar (later vervang deur Keith Andrews)
* Bruce Bark — kitaar
* Tony Hughes — dromme (akka Tony (John) Rouse)

## Sien ook 
* Lys van Suid-Afrikaanse musiekgroepe

## Verwysings 
## Eksterne skakels 
* Four Jacks and a Jill se webtuiste
*
Paul Skelton

**Paul Harvey Skelton** (* 29 Augustus 1948, Johannesburg) is 'n Suid-Afrikaanse igtioloog en kenner van varswatervisse.

## Student 
Hy het in 1965 aan St. Benedicts College in Bedfordview gematrikuleer. Hy verwerf sy B.Sc.-graad (Dierkunde en Entomologie) aan die Rhodes Universiteit te Grahamstad in 1969, sy honneursgraad in 1970 en sy doktorsgraad Ph.D. (Igtiologie) in 1980. Sy tesis se titel is *Systematics and biogeography of the redfin minnows (Pisces, Cyprinidae) from Southern Africa*.

## Loopbaan 
Skelton was vanaf 1972 – 1983 die kurator van visse by die Albanie-museum in Grahamstad. Vanaf Januarie 1984 – Maart 1995 was hy die kurator van varswatervisse by die *J.L.B. Smith Instituut van Igtiologie*, Grahamstad en vanaf 1995 – 1998 'n direkteur aan dieselfde Instituut. Die J.L.B. Smith Instituut word oorgedra na die *National Research Foundation* gedurende 1999 wat hernoem word na die *South African Institute for Aquatic Biodiversity* (SAIAB) gedurende 2003. Hy is die besturende direkteur van die SAIAB–Nasionale Navorsingstigting sedert Januarie 1999.

## Publikasies 
Skelton het verskeie boeke, artikels en dokumente geskryf. Sy bekendste werk is *A Complete Guide to the FRESHWATER FISHES of Southern Africa*. Hierdie boek het in 1993 vir die eerste keer verskyn en die eerste uitgawe was ook in Afrikaans beskikbaar en wel onder die titel '' 'n Volledige Gids tot die VARSWATERVISSE van Suider-Afrika''.

## Gesinslewe 
Hy is getroud met Anne Frances (née Heffer) en hulle het twee seuns en 'n dogter.

## Bron 
* http://www.saiab.ac.za
Grensbasis 13

**Grensbasis 13** is 'n Afrikaanse rolprent wat op 25 Mei 1979 vrygestel is.

## Genre 
Die rolprent is 'n oorlogsdrama met spanning-, aksie- en liefdestonele.

## Hoofrolspelers 
* Danie Joubert as kaptein Mike Steenberg
* Tommie Erasmus as Pieter Meiring
* Karin Kritzinger as Jane Simmonds
* Karin Scholtz as Lise Meiring
* At Botha
* Trudie Taljaard

## Storielyn 
Die rolprent speel op 'n fiktiewe basis langs die grens tussen Angola en die voormalige Suidwes-Afrika af. 'n Patrollie word in 'n lokval gelei en die meeste van die soldate word geskiet. Die kaptein ontsnap, maar een van sy konstabels is gevange geneem. Die konstabel se suster is die kaptein se vriendin en hy probeer om haar te red.

## Sien ook 
* Lys van Afrikaanse rolprente
Karin Scholtz

**Karin Scholtz** is 'n Suid-Afrikaanse aktrise. In die jare 1977 tot 1979 verwerf sy roem as die heldin in drie
Afrikaanse rolprente.

## Filmografie 
* Grensbasis 13, 1979 as Lise
* Die Eensame Vlug, 1979
* Die Winter van 14 Julie, 1977

## Verwysings
Karin Kritzinger

**Karin Kritzinger** is 'n Suid-Afrikaanse aktrise wat in twee Afrikaanse rolprente gespeel het.

## Filmografie 
* Grensbasis 13, 1979 as Jane Simmonds, die verpleegster
* Die Spaanse Vlieg, 1978 as Paula van Rooyen
De Voortrekkers

: *Hierdie artikel handel oor die 1916-rolprent. Vir ander gebruike, sien Voortrekkers (dubbelsinnig).*

***De Voortrekkers*** is 'n stilrolprent, sonder klank, wat op 16 Desember 1916 vrygestel is. Dit word as die eerste Afrikaanse rolprent beskou omdat flitskaarte in Afrikaans of Nederlands tussen tonele vertoon is. Die rolprent is deur die Amerikaanse magnaat, Isadore William Schlessinger, befonds.

## Genre 
Die rolprent is 'n historiese drama ('n dokumentêr).

## Hoofrolspelers 
* Percy Marmont
* Edna Flugrath
* Harold M. Shaw (gekrediteer as Harold Shaw)

## Storielyn 
Die film handel oor die Boere se Groot Trek teen die einde van die 1830's. Dit eindig met 'n rekonstruksie van die Slag van Bloedrivier in 1838, waar 'n paar honderd Afrikaners duisende Zoeloes verslaan het. Die film is lank na sy vrystelling steeds in klaskamers en ter herdenking van die gebeure vertoon.

## Sien ook 
* Lys van Afrikaanse rolprente
Voortrekkers (dubbelsinnig)

duimnael|Die Voortrekkervlag
duimnael|Die Voortrekkerleier Andries Pretorius.

**Voortrekkers** kan na een van die volgende verwys:

* Voortrekkers, mense wat aan die Groot Trek van die 1830's deelgeneem het.
* Voortrekkers, die jeugorganisasie.
* Die Voortrekkers, Afrikaanse rolprent wat in 1973 vrygestel is.
* De Voortrekkers, die eerste Afrikaanse rolprent (1916).

'n **Voortrekker**, daarteenoor, is 'n persoon wat aan die Groot Trek deelgeneem het, of 'n lid van die gelyknamige jeugbeweging is.

## Sien ook 
* Voortrekkermonument
* Voortrekkerpers
* Hoërskool Voortrekker, Kenilworth
Joe Stewardson

**Joe Stewardson** (1927–1997) was 'n Suid-Afrikaanse akteur, skrywer en regisseur. Hy was die pa van die akteurs Deon Stewardson en Mathew Stewardson.

## Filmografie 
As akteur:
* Act of Piracy, 1990 as Agent Johnson
* Brutal Glory (video), 1990 as Harry Selby
* Laser Mission, 1989 as Prof. Rice (nie gekrediteer nie)
* Enemy Unseen, 1989  as Stevens
* Circles in a Forest, 1989 as Joram Barnard
* Merchants of War, 1989 as Witherspoon
* Jewel of the Gods, 1989
* White Ghost, 1988 as Gen. Stafford
* Kick or Die, 1987 as John Campo
* Scavengers, 1987 as vlugkontroleurder
* Torn Allegiance, 1986 as die Britse Kolonel Grey
* You're in the Movies, 1986 as verteller (stem)
* Broer Matie, 1984 as Matie Olivier, die boer wat skielik sterf.
* City of Blood, 1983 as Joe Hendersen
* City Lovers, 1982 as Dr. Franz Von Leinsdorff
* The Super-Jocks, 1980
* Follow That Rainbow, 1979 as Johnny Madison
* Flatfoot in Africa, 1978 as Klein Smollet
* Les diamants du président (TV mini-reeks), 1977
* My Way II, 1977
* Target of an Assassin, 1977 as Dr. Ben Schaeffer
* Funny People, 1976 as verteller
* La diosa virgen, 1974 as Flint (stem) (nie gekrediteer nie)
* Pens en Pootjies, 1974 as Michael Jameson
* Vreemde Wêreld, 1974
* Sperrgebiet: Diamantgebied No. 1, 1972 as Johnny Damon
* My Way, 1972 as Will Maddox
* Scotty & Co., 1970 as Scotty Smith
* Katrina, 1969 as Vader Alex Trewellyn
* Wild Season, 1967, as 1st kameraad Tom Sheppard
* All the Way to Paris, 1966 as Ed Sloane
* King Hendrik, 1965
 
As skrywer:
* Pens en Pootjies, 1974
* Scotty & Co. 1970
* Stadig oor die Klippe, 1969

As regisseur:
* Lelik Is My Offer, 1975
* Pens en Pootjies, 1974

As homself:
* Funny People II, 1983  as homself (aanbieder en verteller)
Die Voortrekkers (rolprent)

: *Hierdie artikel handel oor die 1973-rolprent. Vir ander gebruike, sien Voortrekkers (dubbelsinnig).*

***Die Voortrekkers*** is 'n Afrikaanse rolprent wat op 10 Desember 1973 vrygestel is. Die rolprent dokumenteer die Voortrekkergeskiedenis, gedeeltelik in dramavorm.

## Genre 
Die rolprent is ’n geskiedkundige oorlogsprent (dokumentêr). 

## Hoofrolspelers 
* Patrick Mynhardt as Piet Retief
* June Neethling
* Pieter Hauptfleisch
* Dale Cutts
* Johan Brewis
* Jaco van der Westhuizen
* Josh du Toit
* Danie Joubert
* Elsa Fouché
* Francis Coertze
* Anele Jonker
* Dulcie van den Bergh
* Don Lamprecht
* Melody O'Brian
* Ralph Loubser
* Dirkie van den Bergh (gekrediteer as Dirk van den Bergh)
* Anthony Fridjohn
* Anna Neethling-Pohl
* Carel Trichardt
* Tromp Terre'blanche
* Willie van Rensburg
* Johan du Plooy
* Ben Kruger
* Sann de Lange
* Simon Sabela
* Bingo Mbonjeni

## Storielyn 
Die rolprent wys die moedige stryd van die Voortrekkers teen die natuur, die Britte en die impies. Die sentrale tema is die dood van die Voortrekkerleier Piet Retief in 1838 aan die hand van die Zoeloe-koning Dingaan. Die aanvalle op boerekampe by Bloukrans en Italeni (eThaleni) word onder andere herleef.

## Sien ook 
* Lys van Afrikaanse rolprente